title: Регламент за изпълнение (ЕС) № 505/2012 на Комисията от 14 юни 2012 година за изменение и поправка на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола

text:
               15.6.2012

               BG

               Официален вестник на Европейския съюз

               L 154/12

         РЕГЛАМЕНТ ЗА ИЗПЪЛНЕНИЕ (ЕС) № 505/2012 НА КОМИСИЯТА
   от 14 юни 2012 година
   за изменение и поправка на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 14, параграф 2, член 16, параграф 1, буква г) и параграф 3, буква а), член 21, параграф 2, член 22, параграф 1, член 26, буква а), член 38, букви а) и б) от него,
   като има предвид, че:

               (1)

               В член 14, параграф 1, буква г) от Регламент (ЕО) № 834/2007 се определят общите разпоредби за производството на биологични фуражи по отношение на техния произход. Съгласно посочения подход фуражите, произведени от стопанството, където се отглеждат самите животни, затварят цикъла на биологично производство в стопанствата. Производството на фуражите в стопанства, където се отглеждат самите животни, и/или използването на източници на фуражи от региона намалява транспорта и се отразява благоприятно на околната среда и природата. Следователно, за да се постигнат по-добре целите на биологичното производство, посочени в Регламент (ЕО) № 834/2007, и като се вземе предвид натрупаният опит, е целесъобразно да бъде определен минимален дял на фуражите, произведени в стопанството, където се отглеждат животните, по отношение на свинете и птиците, както и да бъде увеличен минималният дял на фуражите по отношение на тревопасните животни.

               (2)

               Хоризонталното законодателство за фуражни суровини, комбинирани фуражи и съдържащите се в тях фуражни добавки е преразгледано с Регламент (ЕО) № 767/2009 на Европейския парламент и на Съвета от 13 юли 2009 г. относно пускането на пазара и употребата на фуражи, за изменение на Регламент (ЕО) № 1831/2003 на Европейския парламент и на Съвета, за отмяна на Директива 79/373/ЕИО на Съвета, Директива 80/511/ЕИО на Комисията, директиви 82/471/ЕИО, 83/228/ЕИО, 93/74/ЕИО, 93/113/ЕО и 96/25/ЕО на Съвета, както и на Решение 2004/217/ЕО на Комисията (2). Съответните членове и приложения към Регламент (ЕО) № 889/2008 на Комисията (3) следва да бъдат адаптирани.

               (3)

               Разработването на хармонизирани правила на равнище ЕС за биологичното производство на млади птици е сложна задача, тъй като гледните точки на заинтересованите страни по отношение на техническите изисквания се различават значително. С цел да се осигури повече време за разработването на подробни правила за биологичното производство на ярки следва да бъде удължен срокът на прилагане на изключенията от разпоредбите за използване на ярки, отглеждани по небиологичен път.

               (4)

               Производството на биологични протеинови култури изостава от търсенето. В частност предлагането на биологично произведени протеини на пазара на Съюза все още е недостатъчно като качество и количество, за да задоволи хранителните потребности на свине и птици, отглеждани в стопанствата, практикуващи биологично земеделие. Следователно е целесъобразно да бъде разрешен малък дял небиологични протеинови фуражи под формата на изключение за ограничен период от време.

               (5)

               С цел да бъде допълнително определено и уточнено използването на термина „биологичен“, както и на знака за биологично производство на ЕС при етикетирането на фуражи от биологично произведени съставки съответните разпоредби на Регламент (ЕО) № 889/2008 следва да бъдат преформулирани.

               (6)

               Използването на фуражни добавки при производството на биологични фуражи може да бъде разрешено при определени условия. Държавите-членки подадоха заявления за редица нови вещества, които следва да бъдат разрешени в съответствие с член 16, параграф 1 от Регламент (ЕО) № 834/2007. Въз основа на препоръките на експертната група за технически консултации в областта на биологичното производство (4), съгласно които фуражните добавки натриев формат, натриев фероцианид, натролит-фонолит и клиноптилолит отговарят на целите и принципите на биологичното производство, тези вещества следва да бъдат включени в приложение VI към Регламент (ЕО) № 889/2008.

               (7)

               В раздел А от приложение VIII към Регламент (ЕО) № 889/2008 е допусната грешка в изискванията за използването на екстракти от розмарин като биологична хранителна добавка, която следва да бъде поправена.

               (8)

               Поради това Регламент (ЕО) № 889/2008 следва да бъде съответно изменен.

               (9)

               За да могат операторите да използват без прекъсване изключенията от разпоредбите за производство, свързани с небиологичните фуражи и ярките, отглеждани по небиологичен път, след настоящата дата на изтичането им, измененията на изключенията от разпоредбите, направени с настоящия регламент, следва да се прилагат от 1 януари 2012 г. с цел да се избегнат пречки или прекъсване на биологичното производство.

               (10)

               Мерките, предвидени в настоящия регламент, са в съответствие със становището на регулаторния Комитет по биологично производство,

         ПРИЕ НАСТОЯЩИЯ РЕГЛАМЕНТ:
   Член 1
   Разпоредби за изменение
   Регламент (ЕО) № 889/2008 се изменя, както следва:

               1)

               Член 19 се заменя със следния текст:
               „Член 19
               Фуражи от собствено стопанство и други източници
               1.   При тревопасните животни, с изключение на периода, в който всяка година животните сменят пасището, при спазване на член 17, параграф 4, най-малко 60 % от фуражите се произвеждат от самата стопанска единица или, в случаите, когато това е невъзможно — в сътрудничество с други практикуващи биологично земеделие стопанства от същия регион.
               2.   При свинете и птиците най-малко 20 % от фуражите се произвеждат от самата стопанска единица или, в случаите, когато това е невъзможно — се произвеждат в същия регион в сътрудничество с други практикуващи биологично земеделие стопанства или оператори в сектора на фуражите.
               3.   При пчелите пчелните семейства се оставят с достатъчни запаси от мед и полен в края на производствения сезон, за да преживеят зимата.
               Храненето на пчелните семейства се разрешава само в случаите, когато оцеляването на кошерите е застрашено поради климатични условия. Храненето се извършва с биологичен мед, биологични захарни сиропи или биологична захар.“

               2)

               Член 22 се заменя със следния текст:
               „Член 22
               Някои продукти и вещества, използвани във фуражите
               За целите на член 14, параграф 1, буква г), подточка iv) от Регламент (ЕО) № 834/2007 при преработката на биологични фуражи и храненето на отглежданите по биологичен начин животни могат да бъдат използвани само следните вещества:

                           а)

                           небиологични фуражни суровини от растителен или животински произход или други фуражни суровини, изброени в раздел 2 от приложение V, при условие че:

                                       i)

                                       са произведени или приготвени без химични разтворители, и

                                       ii)

                                       ограниченията, предвидени в член 43 или член 47, буква в), са спазени;

                           б)

                           небиологични подправки, билки и меласа, при условие че:

                                       i)

                                       биологичната им форма не е налична,

                                       ii)

                                       са произведени или приготвени без химични разтворители, и

                                       iii)

                                       използването им се ограничава до 1 % от фуражната дажба за даден вид, която се изчислява ежегодно като процент от сухото вещество във фуража от земеделски произход;

                           в)

                           биологични фуражни суровини от животински произход;

                           г)

                           фуражни суровини от минерален произход, изброени в раздел 1 от приложение V;

                           д)

                           продукти от устойчиво рибарство, при условие че:

                                       i)

                                       са произведени или приготвени без химични разтворители,

                                       ii)

                                       се използват единствено за нетревопасни видове, и

                                       iii)

                                       рибният протеин хидролизат се използва единствено за млади животни;

                           е)

                           сол като морска сол, груба каменна сол;

                           ж)

                           фуражни добавки, изброени в приложение VI.“

               3)

               В член 24 параграф 2 се заменя със следния текст:
               „2.   Използването на фитотерапевтични продукти, микроелементи и продукти, изброени в раздел 1 от приложение V и в раздел 3 от приложение VI, е за предпочитане пред ветеринарното лечение със синтезирани по химически път алопатични средства или антибиотици, при условие че тяхното лечебно въздействие е ефикасно за вида на животното и състоянието, за което е предназначено лечението.“

               4)

               В член 25к, параграф 1 буква г) се заменя със следния текст:

                           „г)

                           биологични фуражни суровини от растителен или животински произход.“

               5)

               В член 25м параграф 1 се заменя със следния текст:
               „1.   При биологично производство на аквакултури могат да се използват единствено фуражните суровини от минерален произход, изброени в раздел 1 от приложение V.“

               6)

               В член 42, буква б) датата „31 декември 2011 г.“ се заменя с „31 декември 2014 г.“

               7)

               Член 43 се заменя със следния текст:
               „Член 43
               Използване на небиологични протеинови фуражи от растителен и животински произход за животни
               Разрешава се използването на ограничена част небиологични протеинови фуражи за свине и птици, ако условията, определени в член 22, параграф 2, буква б) от Регламент (ЕО) № 834/2007, се прилагат и ако селскостопанските производители не могат да получат протеинови фуражи единствено от биологично производство.
               Максималният процент на небиологични протеинови фуражи, разрешен за период от 12 месеца за посочените видове, е 5 % за календарните 2012, 2013 и 2014 г.
               Цифрите се изчисляват ежегодно като процент от сухото вещество във фуражите от земеделски произход.
               Операторите са задължени да съхраняват документи, обосноваващи необходимостта от прилагането на настоящата разпоредба.“

               8)

               Членове 59 и 60 се заменят със следния текст:
               „Член 59
               Обхват, употреба на търговски марки и търговски описания
               Настоящата глава не се прилага за храните за домашни любимци и храните за животни с ценна кожа.
               Търговските марки и търговските описания, носещи означението, посочено в член 23, параграф 1 от Регламент (ЕО) № 834/2007, могат да се използват, само ако всички съставки от растителен или животински произход са получени по метода на биологичното производство и най-малко 95 % от сухото вещество на продукта се състои от такива съставки.
               Член 60
               Означения за комбинирани фуражи
               1.   Термините, посочени в член 23, параграф 1 от Регламент (ЕО) № 834/2007, и знакът за биологично производство на ЕС могат да се използват за комбинирани фуражи, при условие че са изпълнени следните изисквания:

                           а)

                           преработените фуражи съответстват на разпоредбите на Регламент (ЕО) № 834/2007, и по-специално на член 14, параграф 1, буква г), подточки iv) и v) за животновъдството или на член 15, параграф 1, буква г) за производството на аквакултури и на член 18 от него;

                           б)

                           комбинираните фуражи съответстват на разпоредбите на настоящия регламент, и по-специално на членове 22 и 26 от него;

                           в)

                           всички съставки от растителен или животински произход, които се съдържат в преработените фуражи, са получени по метода на биологичното производство;

                           г)

                           най-малко 95 % от сухото вещество на продукта се състои от биологични земеделски продукти.

                     2.   При условие че са спазени изискванията, посочени в параграф 1, букви а) и б), се разрешава следното твърдение за продукти, съдържащи променливи количества фуражни суровини, произведени по метода на биологичното производство, и/или фуражни суровини, произведени от продукти в период на преход към биологично земеделие, и/или продукти по член 22 от настоящия регламент:
               „може да се използва в биологичното производство в съответствие с регламенти (ЕО) № 834/2007 и (ЕО) № 889/2008“.“

               9)

               Приложения V и VI се заменят с текста в приложението към настоящия регламент.

         Член 2
   Разпоредби за поправка
   В раздел А от приложение VIII към Регламент (ЕО) № 889/2008 редът, отнасящ се до хранителната добавка Е 392, се заменя със следното:

                  „Б

                  E 392*

                  Екстракти от розмарин

                  X

                  X

                  Само ако са получени в резултат на биологично производство.“

   Член 3
   Настоящият регламент влиза в сила в деня след публикуването му в Официален вестник на Европейския съюз.

   Член 1, точки 6 и 7 обаче се прилагат от 1 януари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 юни 2012 година.

            За Комисията

            Председател

         José Manuel BARROSO

      (1)  ОВ L 189, 20.7.2007 г., стр. 1.

      (2)  ОВ L 229, 1.9.2009 г., стр. 1.

      (3)  ОВ L 250, 18.9.2008 г., стр. 1.

      (4)  Окончателен доклад за фуражите (EGTOP/1/2011 г.), http://ec.europa.eu/agriculture/organic/files/eu-policy/expert-recommendations/expert_group/final_report_on_feed_to_be_published_en.pdf

      ПРИЛОЖЕНИЕ
      „
            ПРИЛОЖЕНИЕ V

               Фуражни суровини, посочени в член 22, буква г), член 24, параграф 2 и член 25м, параграф 1

            1.   ФУРАЖНИ СУРОВИНИ ОТ МИНЕРАЛЕН ПРОИЗХОД

                        A

                        Варовити морски раковини

                        A

                        Мерл

                        A

                        Литотамнион

                        A

                        Калциев глюконат

                        A

                        Калциев карбонат

                        A

                        Магнезиев оксид (безводен магнезий)

                        A

                        Магнезиев сулфат

                        A

                        Магнезиев хлорид

                        A

                        Магнезиев карбонат

                        A

                        Обезфлуорен фосфат

                        A

                        Калциево-магнезиев фосфат

                        A

                        Магнезиев фосфат

                        A

                        Мононатриев фосфат

                        A

                        Калциево-натриев фосфат

                        A

                        Натриев хлорид

                        A

                        Натриев бикарбонат

                        A

                        Натриев карбонат

                        A

                        Натриев сулфат

                        A

                        Калиев хлорид

                  2.   ДРУГИ ФУРАЖНИ СУРОВИНИ
            (Странични) продукти от ферментацията на микроорганизми, чиито клетки са били дезактивирани или унищожени:

                        A

                        Saccharomyces cerevisiae

                        A

                        Saccharomyces carlsbergiensis

            ПРИЛОЖЕНИЕ VI

               Фуражни добавки, използвани при храненето на животни съгласно член 22, буква ж), член 24, параграф 2 и член 25м, параграф 2

            Фуражните добавки, изброени в настоящото приложение, трябва да бъдат одобрени в съответствие с Регламент (ЕО) № 1831/2003 на Европейския парламент и на Съвета (1).
            1.   ТЕХНОЛОГИЧНИ ДОБАВКИ
            a)   консерванти

                        Разрешение

                        Идентификационен номер

                        Вещество

                        Описание, условия за употреба

                        A

                        1a

                        E 200

                        Сорбинова киселина

                        A

                        1a

                        E 236

                        Мравчена киселина

                        Б

                        1a

                        E 237

                        Натриев формат

                        A

                        1a

                        E 260

                        Оцетна киселина

                        A

                        1a

                        E 270

                        Млечна киселина

                        A

                        1a

                        E 280

                        Пропионова киселина

                        A

                        1a

                        E 330

                        Лимонена киселина

            б)   антиоксиданти

                        Разрешение

                        Идентификационен номер

                        Вещество

                        Описание, условия за употреба

                        A

                        1б

                        E 306

                        Богати на токоферол екстракти от естествен произход

            в)   емулгатори и стабилизатори, сгъстители и желиращи агенти

                        Разрешение

                        Идентификационен номер

                        Вещество

                        Описание, условия за употреба

                        A

                        1

                        E 322

                        Лецитин

                        Само ако е получен от биологични суровини
                        разрешена употреба само при фуражи за аквакултури

            г)   свързващи вещества, антислепващи агенти и коагуланти

                        Разрешение

                        Идентификационен номер

                        Вещество

                        Описание, условия за употреба

                        Б

                        1

                        E 535

                        Натриев фероцианид

                        Максимална доза от 20 mg/kg NaCl, изчислена като фероцианиден анион

                        A

                        1

                        E 551b

                        Колоидален силициев диоксид

                        A

                        1

                        E 551c

                        Кизелгур (диатомитна пръст, пречистена)

                        A

                        1

                        E 558

                        Бентонит-монтморилонит

                        A

                        1

                        E 559

                        Каолинови глини, без азбест

                        A

                        1

                        E 560

                        Естествени смеси от стеарити и хлорит

                        A

                        1

                        E 561

                        Вермикулит

                        A

                        1

                        E 562

                        Сепиолит

                        Б

                        1

                        E 566

                        Натролит-фонолит

                        Б

                        1

                        E 568

                        Клиноптилолит от утаечен произход [свине за угояване; пилета за угояване; пуйки за угояване; говеда; атлантическа сьомга]

                        A

                        1

                        E 599

                        Перлит

            д)   добавки за силаж

                        Разрешение

                        Идентификационен номер

                        Вещество

                        Описание, условия за употреба

                        A

                        1к

                        Ензими, дрожди и бактерии

                        Разрешена употреба само при производството на силаж, когато климатичните условия не позволяват адекватна ферментация.

                  2.   СЕНЗОРНИ ДОБАВКИ

                        Разрешение

                        Идентификационен номер

                        Вещество

                        Описание, условия за употреба

                        A

                        2b

                        Ароматизиращи вещества

                        Само екстракти от селскостопански продукти

                  3.   ХРАНИТЕЛНИ ДОБАВКИ
            а)   витамини

                        Разрешение

                        Идентификационен номер

                        Вещество

                        Описание, условия за употреба

                        A

                        3a

                        Витамини и провитамини

                                    —

                                    Получени от селскостопански продукти

                                    —

                                    Ако са получени по синтетичен път, единствено тези, идентични на витамини, получени от селскостопански продукти, могат да бъдат използвани за едностомашни животни и аквакултури.

                                    —

                                    Ако са получени по синтетичен път, само витамини A, D и E, идентични на витамини, получени от селскостопански продукти, могат да бъдат използвани за преживни животни, като употребата им подлежи на предварително разрешение от държавите-членки въз основа на оценката на възможността отглежданите по биологичен начин преживни животни да получат необходимите количества от гореспоменатите витамини чрез хранителните си дажби

            б)   микроелементи

                        Разрешение

                        Идентификационен номер

                        Вещество

                        Описание, условия за употреба

                        A

                        3б

                        E1 Желязо

                                    —

                                    железен окис

                                    —

                                    железен карбонат

                                    —

                                    железен сулфат хептахидрат

                                    —

                                    железен сулфат, монохидрат

                        A

                        3б

                        E2 Йод

                                    —

                                    калциев йодат, безводен

                        A

                        3б

                        E3 Кобалт

                                    —

                                    основен кобалтов карбонат, монохидрат

                                    —

                                    кобалтов сулфат монохидрат и/или хептахидрат

                        A

                        3б

                        E4 Мед

                                    —

                                    основен меден карбонат, монохидрат

                                    —

                                    меден окис

                                    —

                                    меден сулфат, пентахидрат

                        A

                        3б

                        E5 Манган

                                    —

                                    манганов карбонат

                                    —

                                    манганов оксид

                                    —

                                    манганов сулфат, монохидрат

                        A

                        3б

                        E6 Цинк

                                    —

                                    цинков оксид

                                    —

                                    цинков сулфат монохидрат

                                    —

                                    цинков сулфат хептахидрат

                        A

                        3б

                        E7 Молибден

                                    —

                                    натриев молибдат

                        A

                        3б

                        E8 Селен

                                    —

                                    натриев селенат

                                    —

                                    натриев селенит

                  4.   ЗООТЕХНИЧЕСКИ ДОБАВКИ

                        Разрешение

                        Идентификационен номер

                        Вещество

                        Описание, условия за употреба

                        A

                        Ензими и микроорганизми

                  “

         (1)  ОВ L 268, 18.10.2003 г., стр. 29.


title: Регламент за изпълнение (ЕС) 2015/554 на Комисията от 7 април 2015 година за установяване на стандартни стойности при внос с цел определяне на входната цена на някои плодове и зеленчуци

text:
               8.4.2015

               BG

               Официален вестник на Европейския съюз

               L 92/89

         РЕГЛАМЕНТ ЗА ИЗПЪЛНЕНИЕ (ЕС) 2015/554 НА КОМИСИЯТА
   от 7 април 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 април 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  102,3

                  MA

                  103,1

                  TR

                  122,2

                  ZZ

                  109,2

                  0707 00 05

                  MA

                  176,1

                  MK

                  97,3

                  TR

                  143,8

                  ZZ

                  139,1

                  0709 93 10

                  MA

                  81,6

                  TR

                  164,5

                  ZZ

                  123,1

                  0805 10 20

                  EG

                  46,6

                  IL

                  76,6

                  MA

                  58,3

                  TN

                  57,8

                  TR

                  66,9

                  ZZ

                  61,2

                  0805 50 10

                  TR

                  49,5

                  ZZ

                  49,5

                  0808 10 80

                  BR

                  94,4

                  CL

                  115,2

                  CN

                  89,6

                  MK

                  25,3

                  US

                  238,2

                  ZA

                  123,3

                  ZZ

                  114,3

                  0808 30 90

                  AR

                  111,9

                  CL

                  124,4

                  ZA

                  107,7

                  ZZ

                  114,7

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1315/2011 на Комисията от 15 декември 2011 година за определяне на фиксирани стойности при внос за определяне на входната цена на някои плодове и зеленчуци

text:
               16.12.2011

               BG

               Официален вестник на Европейския съюз

               L 334/14

         РЕГЛАМЕНТ ЗА ИЗПЪЛНЕНИЕ (ЕС) № 1315/2011 НА КОМИСИЯТА
   от 15 декември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 16 декември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 декември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  64,0

                  MA

                  67,8

                  TN

                  85,7

                  TR

                  96,0

                  ZZ

                  78,4

                  0707 00 05

                  TR

                  111,3

                  ZZ

                  111,3

                  0709 90 70

                  MA

                  39,9

                  TR

                  132,6

                  ZZ

                  86,3

                  0805 10 20

                  AR

                  27,1

                  BR

                  41,5

                  CL

                  30,5

                  MA

                  56,3

                  TR

                  53,2

                  ZA

                  59,4

                  ZZ

                  44,7

                  0805 20 10

                  MA

                  69,8

                  TR

                  79,7

                  ZZ

                  74,8

                  0805 20 30, 0805 20 50, 0805 20 70, 0805 20 90

                  IL

                  76,7

                  TR

                  85,2

                  ZZ

                  81,0

                  0805 50 10

                  AR

                  52,9

                  TR

                  49,5

                  ZZ

                  51,2

                  0808 10 80

                  CA

                  109,9

                  CL

                  90,0

                  US

                  121,4

                  ZA

                  80,2

                  ZZ

                  100,4

                  0808 20 50

                  CN

                  57,1

                  ZZ

                  57,1

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2017/1136 на Комисията от 14 юни 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Emmental de Savoie (ЗГУ)]

text:
               27.6.2017

               BG

               Официален вестник на Европейския съюз

               L 164/52

         РЕГЛАМЕНТ ЗА ИЗПЪЛНЕНИЕ (ЕС) 2017/1136 НА КОМИСИЯТА
   от 14 юни 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Emmental de Savoie (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното географско указание „Emmental de Savoie“, регистрирано по силата на Регламент (ЕС) № 1107/96 на Комисията (2).

               (2)

               С писмо от 23 ноември 2015 г. френските органи уведомиха Комисията, че по силата на член 15, параграф 4 от Регламент (ЕС) № 1151/2012 на оператор, установен на нейна територия и отговарящ на условията на посочения член, е предоставен преходен период, приключващ на 31 декември 2017 г., съгласно постановлението относно защитеното географско указание „Emmental de Savoie“ от 29 октомври 2015 г., публикувано на 7 ноември 2015 г. в Официален вестник на Френската република. По време на националната процедура за възражение този оператор, който е предлагал на пазара „Emmental de Savoie“ законно и непрекъснато в продължение на поне пет години преди подаването на молбата, е подал възражение относно изискването най-малко 50 % от основната дажба на млекодайните крави да произхожда от зелени груби фуражи през поне 150 дни в годината, като посочва, че му е необходимо време за адаптиране на стопанството му. Въпросният оператор е GAEC Le Seysselan, на адрес Vallod, 74910 SEYSSEL.

               (3)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (4)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменението в спецификацията на наименованието „Emmental de Savoie“ (ЗГУ).
   Член 2
   Защитата, предоставена по силата на член 1, е обвързана с прилагането на преходния период, предоставен от Франция на оператор, отговарящ на условията по член 15, параграф 4 от Регламент (ЕС) № 1151/2012, по силата на постановление от 29 октомври 2015 г. относно защитеното географско указание „Emmental de Savoie“, публикувано на 7 ноември 2015 г. в Официален вестник на Френската република.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 юни 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1).

      (3)  ОВ C 64, 28.2.2017 г., стр. 8.


title: Регламент за изпълнение (ЕС) 2017/158 на Комисията от 30 януари 2017 година за установяване на стандартни стойности при внос с цел определяне на входната цена на някои плодове и зеленчуци

text:
               31.1.2017

               BG

               Официален вестник на Европейския съюз

               L 25/10

         РЕГЛАМЕНТ ЗА ИЗПЪЛНЕНИЕ (ЕС) 2017/158 НА КОМИСИЯТА
   от 30 януари 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 януари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  299,8

                  MA

                  124,9

                  SN

                  268,2

                  TR

                  167,3

                  ZZ

                  215,1

                  0707 00 05

                  MA

                  79,2

                  TR

                  200,7

                  ZZ

                  140,0

                  0709 91 00

                  EG

                  159,6

                  ZZ

                  159,6

                  0709 93 10

                  MA

                  270,6

                  TR

                  291,3

                  ZZ

                  281,0

                  0805 10 22 , 0805 10 24 , 0805 10 28

                  EG

                  47,7

                  MA

                  49,0

                  TN

                  52,8

                  TR

                  73,6

                  ZZ

                  55,8

                  0805 21 10 , 0805 21 90 , 0805 29 00

                  EG

                  54,4

                  IL

                  138,3

                  JM

                  106,9

                  MA

                  88,4

                  TR

                  81,3

                  ZZ

                  93,9

                  0805 22 00

                  IL

                  139,9

                  MA

                  77,9

                  ZZ

                  108,9

                  0805 50 10

                  EG

                  85,5

                  TR

                  92,5

                  ZZ

                  89,0

                  0808 10 80

                  CN

                  145,5

                  US

                  171,4

                  ZZ

                  158,5

                  0808 30 90

                  CL

                  81,7

                  CN

                  82,8

                  TR

                  154,0

                  ZA

                  84,4

                  ZZ

                  100,7

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/1696 на Комисията от 21 септември 2016 година за установяване на стандартни стойности при внос с цел определяне на входната цена на някои плодове и зеленчуци

text:
               22.9.2016

               BG

               Официален вестник на Европейския съюз

               L 256/4

         РЕГЛАМЕНТ ЗА ИЗПЪЛНЕНИЕ (ЕС) 2016/1696 НА КОМИСИЯТА
   от 21 септември 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 септември 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  136,8

                  ZZ

                  136,8

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  107,7

                  CL

                  124,1

                  MA

                  81,7

                  TR

                  109,4

                  UY

                  113,8

                  ZA

                  117,8

                  ZZ

                  109,1

                  0806 10 10

                  EG

                  265,2

                  TR

                  129,8

                  ZZ

                  197,5

                  0808 10 80

                  AR

                  110,6

                  BR

                  97,9

                  CL

                  141,9

                  NZ

                  130,5

                  ZA

                  107,9

                  ZZ

                  117,8

                  0808 30 90

                  CL

                  127,8

                  TR

                  137,5

                  ZA

                  157,8

                  ZZ

                  141,0

                  0809 30 10 , 0809 30 90

                  TR

                  130,3

                  ZZ

                  130,3

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/2308 на Комисията от 19 декември 2016 година за определяне на коефициента на разпределение за количествата, за които се отнасят подадените от 1 до 7 декември 2016 г. заявления за права на внос в рамките на тарифните квоти, открити по силата на Регламент за изпълнение (ЕС) 2015/2078 за птиче месо с произход от Украйна

text:
               20.12.2016

               BG

               Официален вестник на Европейския съюз

               L 345/45

         РЕГЛАМЕНТ ЗА ИЗПЪЛНЕНИЕ (ЕС) 2016/2308 НА КОМИСИЯТА
   от 19 декември 2016 година
   за определяне на коефициента на разпределение за количествата, за които се отнасят подадените от 1 до 7 декември 2016 г. заявления за права на внос в рамките на тарифните квоти, открити по силата на Регламент за изпълнение (ЕС) 2015/2078 за птиче месо с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
   като има предвид, че:

               (1)

               С Регламент за изпълнение (ЕС) 2015/2078 на Комисията (2) се откриват годишни тарифни квоти за внос на продукти от сектора на птичето месо с произход от Украйна.

               (2)

               Количествата, за които се отнасят заявленията за права на внос, подадени от 1 до 7 декември 2016 г. за подпериода от 1 януари до 31 март 2017 г., са по-големи от наличните количества по отношение на пореден номер 09.4273. Поради това следва да се определи до каква степен могат да бъдат издавани права на внос, като се определи коефициент на разпределение, който да се прилага към заявените количества, изчислен съгласно член 6, параграф 3 от Регламент (ЕО) № 1301/2006 на Комисията (3) във връзка с член 7, параграф 2 от посочения регламент.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   По отношение на количествата, за които се отнасят подадените по силата на Регламент за изпълнение (ЕС) 2015/2078 заявления за права на внос за подпериода от 1 януари до 31 март 2017 г., се прилага коефициентът на разпределение, посочен в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2016 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) 2015/2078 на Комисията от 18 ноември 2015 г. за откриване и управление на тарифни квоти на Съюза за внос на месо от домашни птици с произход от Украйна (ОВ L 302, 19.11.2015 г., стр. 63).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

                  Пореден номер

                  Коефициент на разпределение — заявления, подадени за подпериода от 1 януари до 31 март 2017 г.
                  (в проценти)

                  09.4273

                  8,891706

                  09.4274

                  —


title: Регламент за изпълнение (ЕС) № 393/2013 на Комисията от 29 април 2013 година за изменение на Регламент (ЕО) № 1120/2009 и Регламент (ЕО) № 1122/2009 по отношение на критериите за допустимост и задължението за уведомяване за някои сортове коноп във връзка с прилагането на схемите за директно подпомагане на земеделски производители

text:
               30.4.2013

               BG

               Официален вестник на Европейския съюз

               L 118/15

         РЕГЛАМЕНТ ЗА ИЗПЪЛНЕНИЕ (ЕС) № 393/2013 НА КОМИСИЯТА
   от 29 април 2013 година
   за изменение на Регламент (ЕО) № 1120/2009 и Регламент (ЕО) № 1122/2009 по отношение на критериите за допустимост и задължението за уведомяване за някои сортове коноп във връзка с прилагането на схемите за директно подпомагане на земеделски производители
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 39, параграф 2 и член 142, точка з) от него,
   като има предвид, че:

               (1)

               В съответствие с член 39, параграф 1 от Регламент (ЕО) № 73/2009 площите, използвани за производство на коноп, отговарят на условията за директни плащания само ако използваните сортове имат съдържание на тетрахидроканабинол не по-голямо от 0,2 %. Съгласно член 124, параграф 3 от Регламент (ЕО) № 73/2009 член 39 от същия регламент е приложим за площи по схемата за единно плащане на площ и в новите държави членки.

               (2)

               В член 10 от Регламент (ЕО) № 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (2) се посочва, че плащанията за площи за производство на коноп се извършват, при условие че се използват семена от сортовете, изброени в Общия каталог на сортовете от земеделски растителни видове, с изключение на сортовете Finola и Tiborszállási, които към настоящия момент са единствено допустими съответно във Финландия и Унгария.

               (3)

               Въз основа на уведомленията, изпратени от някои държави членки, и като се има предвид, че вече е предвидена процедура за изключването на определени сортове на равнище държави членки, схемата може да бъде опростена на равнището на Съюза, като се отмени разпоредбата за ограничаване на допустимостта на площи, в които се използват сортовете Finola и Tiborszállási, за определена държава членка.

               (4)

               В член 40 от Регламент (ЕО) № 1122/2009 на Комисията от 30 ноември 2009 г. за определяне на подробни правила за прилагане на Регламент (ЕО) № 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) № 1234/2007 на Съвета относно кръстосано спазване по предвидената схема за подпомагане на лозаро-винарския сектор (3) се установява процедурата, която следва да бъде спазвана при констатиране на по-високо от посоченото в член 39, параграф 1 от Регламент (ЕО) № 73/2009 съдържание на тетрахидроканабинол в пробите от определен сорт.

               (5)

               Тъй като държавите членки разполагат с цялата информация, позволяваща им да поискат разрешение от Комисията да забранят предлагането на пазара на коноп от сорт със съдържание на тетрахидроканабинол по-високо от посоченото в член 39, параграф 1 от Регламент (ЕО) № 73/2009 и да изключат дадения сорт от допустимите сортове за директни плащания, схемата може да бъде допълнително опростена чрез отмяна на задължението за уведомяване във връзка с констатираното съдържание на тетрахидроканабинол за този сорт.

               (6)

               Регламент (ЕО) № 1120/2009 и Регламент (ЕО) № 1122/2009 следва да бъдат съответно изменени.

               (7)

               Мерките, предвидени в настоящия регламент, са в съответствие със становището на Управителния комитет за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   Член 10 от Регламент (ЕО) № 1120/2009 се заменя със следното:

      „Член 10
      Производство на коноп
      За целите на член 39 от Регламент (ЕО) № 73/2009 плащанията за площи за производство на коноп се извършват, при условие че се използват семена от сортовете, изброени в Общия каталог на сортовете от земеделски растителни видове, на 15 март на годината, за която се предоставя плащането, и които се публикуват съгласно член 17 от Директива 2002/53/ЕО на Съвета (4). Семената трябва да бъдат сертифицирани в съответствие с Директива 2002/57/ЕО на Съвета (5).

   Член 2
   В член 40, параграф 2 от Регламент (ЕО) № 1122/2009 втората алинея се заличава.
   Член 3
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2013 година.

            За Комисията

            Председател

         José Manuel BARROSO

      (1)  ОВ L 30 от 31.1.2009 г., стр. 16.

      (2)  ОВ L 316 от 2.12.2009 г., стр. 1.

      (3)  ОВ L 316 от 2.12.2009 г., стр. 65.

      (4)  ОВ L 193, 20.7.2002 г., стр. 1.

      (5)  ОВ L 193, 20.7.2002 г., стр. 74.“


title: Регламент за изпълнение (ЕС) № 889/2014 на Комисията от 14 август 2014 година за изменение на Регламент (ЕИО) № 2454/93 с оглед признаване на общите изисквания за сигурност съгласно програмата за пълноправни контрольори и познати изпращачи и програмата за одобрени икономически оператори  Текст от значение за ЕИП

text:
               15.8.2014

               BG

               Официален вестник на Европейския съюз

               L 243/39

         РЕГЛАМЕНТ ЗА ИЗПЪЛНЕНИЕ (ЕС) № 889/2014 НА КОМИСИЯТА
   от 14 август 2014 година
   за изменение на Регламент (ЕИО) № 2454/93 с оглед признаване на общите изисквания за сигурност съгласно програмата за пълноправни контрольори и познати изпращачи и програмата за одобрени икономически оператори
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1), и по-специално член 247 от него,
   като има предвид, че:

               (1)

               Както в областта на митниците, така и в областта на авиационната безопасност съответните законодателни актове, и по-специално Регламент (ЕИО) № 2913/92 и Регламент (ЕО) № 300/2008 на Европейския парламент и на Съвета (2), предвиждат възможност за сертифициране на стопански субекти, отговарящи на определени условия и изисквания, с цел да се осигури надеждна верига на доставки и да се допринася за нейното развитие.

               (2)

               Съществуващите разпоредби в областта на митниците и въздухоплаването предвиждат определено признаване на сертификатите съгласно съответните програми, по-конкретно по отношение на проверките за сигурност, извършвани за всяка от тях. В член 14к, параграф 2, буква б) и параграф 3 от Регламент (ЕИО) № 2454/93 на Комисията (3) се предвижда, че ако заявителят за статут на одобрен икономически оператор (Authorised Economic Operator, AEO) вече е правоспособен представител, критерият „подходящи стандарти за сигурност и безопасност“ се счита за изпълнен по отношение на помещенията, за които икономическият оператор е получил статута на правоспособен представител. Съгласно точки 6.3.1.2 и 6.4.1.2 от приложението към Регламент (ЕС) № 185/2010 на Комисията (4) компетентният орган или независимият валидатор, който действа от негово име, следва да вземе предвид дали заявителят за статут на пълноправен контрольор или познат изпращач е титуляр на сертификат за одобрен икономически оператор.

               (3)

               Практическото прилагане както на разпоредбите на митническото законодателство, с които се регламентира статутът на одобрен икономически оператор, така и на разпоредбите на законодателството в областта на въздухоплаването, с които се регламентират статутът на пълноправен контрольор и статутът на познат изпращач, показва, че съществуващото признаване между програмите не е достатъчно, за да се осигури възможно най-голямо полезно взаимодействие между съответните програми за сигурност. Изискванията за сигурност за програмите за пълноправни контрольори и познати изпращачи в областта на сигурността на въздухоплаването, както и за програмата за одобрени икономически оператори в областта на митниците, са еквивалентни в степен, която позволява по-нататъшното им сближаване.

               (4)

               По-нататъшното сближаване между двете програми по отношение на еднаква степен на признаване, включително задължителен обмен на информация, е необходимо, за да се намали административната тежест за съответния икономически сектор и за държавните органи (както в областта на митниците, така и в областта на гражданското въздухоплаване), като същевременно допълнително се укрепи настоящата степен на сигурност.

               (5)

               Необходимо е Регламент (ЕИО) № 2454/93 да бъде изменен, за да се актуализират позоваванията на действащите разпоредби в областта на въздухоплаването, да се включи признаването на статута на познат изпращач, както и относимостта му към статута на одобрен икономически оператор, да се очертае обхватът на признаването на общите изисквания между съответните програми и да се даде възможност за извършване на необходимия обмен на информация между митническите органи и органите в областта на въздухоплаването.

               (6)

               Поради това Регламент (ЕИО) № 2454/93 следва да бъде съответно изменен.

               (7)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 2454/93 се изменя, както следва:

               1)

               Член 14к се изменя, както следва:

                           а)

                           в параграф 2 буква б) се заменя със следния текст:

                                       „б)

                                       да е пълноправен контрольор съгласно определението в член 3 от Регламент (ЕО) № 300/2008 на Европейския парламент и на Съвета (5) („пълноправен контрольор“) и да отговаря на изискванията, установени в Регламент (ЕС) № 185/2010 на Комисията (6);

                              (5)  ОВ L 97, 9.4.2008 г., стр. 72."

                              (6)  ОВ L 55, 5.3.2010 г., стр. 1.“;"

                           б)

                           в параграф 2 се добавя следната алинея:
                           „Ако въздушният превозвач е пълноправен контрольор, условията, посочени в параграф 1, се считат за изпълнени по отношение на местата и операциите, за които заявителят е получил статут на пълноправен контрольор, до степента, в която условията за предоставяне на статут на пълноправен контрольор са идентични или съответстват на условията, посочени в параграф 1.“;

                           в)

                           параграф 3 се заменя със следния текст:
                           „3.   Ако заявителят е установен на митническата територия на Общността, е пълноправен контрольор или познат изпращач съгласно определението в член 3 от Регламент (ЕО) № 300/2008 и отговаря на изискванията, установени в Регламент (ЕС) № 185/2010, условията, посочени в параграф 1, се считат за изпълнени по отношение на местата и операциите, за които заявителят е получил статут на пълноправен контрольор или познат изпращач, до степента, в която условията за предоставяне на статут на пълноправен контрольор или познат изпращач са идентични или съответстват на условията, посочени в параграф 1.“

               2)

               В член 14ц се добавя следният параграф 4:
               „4.   Издаващият митнически орган незабавно предоставя на съответния национален орган, отговарящ за сигурността на гражданското въздухоплаване, като минимум следната информация относно статута на одобрен икономически оператор, с която разполага:

                           а)

                           сертификат „АЕО — Сигурност и безопасност“ (сертификат AEOS) и сертификат „АЕО — Опростени митнически процедури/Сигурност и безопасност“ (сертификат AEOF), включително наименованието на титуляря на сертификата, и когато е приложимо — изменението или отмяната на тези сертификати, или прекратяването на статута на одобрен икономически оператор, както и причините за това;

                           б)

                           информация за това дали съответното място е посещавано от митническите органи, датата на последното посещение, както и неговата цел (процес на разрешение; преразглеждане; наблюдение);

                           в)

                           каквото и да било преразглеждане на сертификати AEOS и AEOF, както и резултатите от него.

                     Националните митнически органи в сътрудничество със съответния национален орган, отговарящ за сигурността на гражданското въздухоплаване, определят най-късно до 1 март 2015 г. подробни условия за обмена на посочената в първата алинея информация, която не е обхваната от електронната информационна и комуникационна система, упомената в член 14ч.
               Националните органи, отговарящи за сигурността на гражданското въздухоплаване, които обработват посочената информация, я използват единствено за целите на съответните програми за пълноправни контрольори или познати изпращачи и прилагат подходящи технически и организационни мерки, за да гарантират сигурността на тази информация“.

               3)

               В член 14ч се вмъква следният параграф 2а:
               „2а.   Когато е приложимо, и по-специално когато статутът на одобрен икономически оператор се счита за основание за предоставяне на одобрение, разрешения или улеснения съгласно други разпоредби на Съюза, достъп до информацията, посочена в член 14ц, параграф 4, букви а) и в), може да се предостави и на съответния национален орган, отговарящ за сигурността на гражданското въздухоплаване.“

               4)

               Приложение 1В се изменя, както следва:

                           а)

                           заглавието на клетка 15 се заменя със следното:

                           б)

                           заглавието на обяснителните бележки към клетка 15 се заменя със следното:

                                       „15.

                                       Предоставени опростени процедури или улеснения, сертификати, упоменати в член 14к, параграф 4, и/или статут на пълноправен контрольор или познат изпращач, придобит съгласно член 14к, параграфи 2 и 3:“;

                           в)

                           обяснителните бележки към клетка 15 се заменят със следното:
                           „В случай на вече предоставени опростени процедури посочете типа опростяване, съответната митническа процедура и номера на разрешението.Съответният митнически режим се вписва чрез буквите, използвани като заглавия на колони (от A до K), за идентификация на митническите режими в таблицата в приложение 37, дял I, буква Б.
                           В случаите, упоменати в член 14к, параграфи 2 и 3, посочете получения статут:пълноправен контрольор или познат изпращач, както и номера на сертификата.
                           В случай че заявителят притежава един или повече сертификати, упоменати в член 14к, параграф 4, посочете типа и номера на сертификата/сертификатите.“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2014 година.

            За Комисията

            Председател

         José Manuel BARROSO

      (1)  ОВ L 302, 19.10.1992 г., стр. 1.

      (2)  Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (ОВ L 97, 9.4.2008 г., стр. 72).

      (3)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).

      (4)  Регламент (ЕС) № 185/2010 на Комисията от 4 март 2010 г. за установяване на подробни мерки за прилагането на общите основни стандарти за сигурност във въздухоплаването (ОВ L 55, 5.3.2010 г., стр. 1).